rejauldu/bengali-wikipedia huggingface dataset:
জারিন তাসনিম নাওমি (জন্ম: ২ জুলাই, ১৯৯৬) একজন বাংলাদেশি সঙ্গীতশিল্পী। তিনি বাংলাদেশ নতুন কুঁড়ি, জাতীয় শিশু-কিশোর প্রতিযোগিতা এবং বিভিন্ন প্রতিযোগিতায় অংশগ্রহণ করেন। এবং অর্জন করেন ১৪টি জাতীয় পর্যায়ের পুরস্কার।   প্রাথমিক জীবন  নাওমি ১৯৯৬ সালের ২ জুলাই বাংলাদেশের ময়মনসিংহ জেলায় জন্মগ্রহণ করেন। তার বাবা-মা দুজনই বাংলাদেশ কৃষি বিশ্ববিদ্যালয়ে কর্মরত। বাবা মোহাম্মদ লুৎফর রহমান ডেপুটি রেজিষ্ট্রার এবং মা শাহানারা রহমান উপ-পরীক্ষা নিয়ন্ত্রক। দুই ভাইবোনের মধ্যে নাওমি ছোট। ছেলেবেলা কাটান বিশ্ববিদ্যালয় ক্যাম্পাসে। তিনি ক্যাম্ব্রিয়ান স্কুল অ্যান্ড কলেজে থেকে মাধ্যমিক শ্রেণী শেষ করেন। একই কলেজে বাণিজ্য বিভাগ থেকে তিনি উচ্চ-মাধ্যমিক শেষ করেন।  সঙ্গীতজীবন নাওমি চার বছর বয়সে সংগীত শিক্ষা নেন তার মায়ের কাছে। পরবর্তীতে সুনীল কুমার ধরের কাছ থেকে ক্ল্যাসিকাল এবং বিভিন্ন সংগীতঙ্গের নিকট থেকেও সংগীত শেখেন। আমির নেওয়াজের একটি অ্যালবামে 'নীল আকাশ' শিরোনামে একটি গান গেয়েছেন। ২০১২ সালে তার প্রথম একক আত্ম-শিরোনাম অ্যালবাম 'নাওমি' প্রকাশিত হয়। তিনি এবিসি রেডিও এবং ঢাকা এফএমের থিম সঙ্গীতে কাজ করেন।বাংলানিউজটোয়েন্টিফোর.কম তিনি বিজ্ঞাপনের জিঙ্গেলে কণ্ঠশিল্পী হিসেবেও ভূমিকা পালন করেন। তিনি নিজের গাওয়া কিছু গানের মিউজিক ভিডিওতে কাজ করেছেন। কয়েকটি চলচ্চিত্রে প্লেব্যাক শিল্পী হিসেবে কাজ করেছেন নাওমি।  অভিনয় ও উপস্থাপনা  ২০১৩ সালে 'হারানো সুর' নাটকে প্রথম অভিনয় করেন নাওমি। বেশ কয়েকটি অনুষ্ঠানের বিশেষ পর্বে উপস্থাপনাও করেছেন তিনি। সম্প্ৰতি মাছরাঙ্গা টেলিভিশনে মিউজিক ভিডিও নিয়ে সাজানো সরাসরি সংগীতানুষ্ঠান 'ইওর চয়েস' এ উপস্থাপনা করছেন নাওমি। অনুষ্ঠানটি মাছরাঙ্গা টেলিভিশনে প্রতি রবিবার রাত ১২টা ২ মিনিটে সরাসরি সম্প্রচার করা হয়।   ডিস্কোগ্রাফি   স্টুডিও অ্যালবাম   বছর অ্যালবামের বিবরণ ২০১২ নাওমি  মুক্তি: ২০১২  লেবেল: সিডি চয়েজ  বিন্যাস: সিডি, ডিজিটাল ডাউনলোড   পুরস্কার ও সম্মাননা   ২০০৪ - জাতীয় প্রাথমিক শিক্ষা সপ্তাহ পুরস্কার  ২০০৫ - পদ্মকুড়ি পুরস্কার  ২০০৭ - পদ্মকুড়ি পুরস্কার (বৈশাখী টিভি)  ২০০৬ - জাতীয় শিশু পুরস্কার (২০০৭, ২০০৮, ২০০৯)  ২০০৮ - শেবা স্বর্ণ পদক  ২০১৩ - মেরিল-প্রথম আলো পুরস্কার   তথ্যসূত্র   বহিঃসংযোগ     বড়বেলায় নাওমি  প্রজন্মের দায় - নাওমির মন্তব্য  নাওমি: আা ইয়ান টেলেন্ট অন দ্য রাইজ   বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী শিল্পী বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী পপ সঙ্গীতশিল্পী বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:ময়মনসিংহ জেলার ব্যক্তি
থাইল্যান্ডে অবৈধ অভিবাসন বলতে থাইল্যান্ডের কর্তৃপক্ষের অনুমোদন ছাড়াই বিদেশি নাগরিকদের থাইল্যান্ডে অভিবাসন বা বসাবস করা কে বোঝায়। সাম্প্রতিক সময়ে থাইল্যান্ডের প্রতিবেশী দেশগুলো থেকে অভিবাসনের একটি প্রধান গন্তব্য হয়ে উঠেছে থাইল্যান্ড।   পরিসংখ্যান  ২০০৫ সাল পর্যন্ত থাই সরকার নিশ্চিত করেছে যে থাইল্যান্ডে ১.৮ মিলিয়ন নিবন্ধিত এবং আইনি ভাবে বৈধ বিদেশী কর্মী রয়েছে এর বীপরিতে অবৈধ অভিবাসীদের ৫ মিলিয়নেরও বেশি। এই অবৈধ অভিবাসীদের মধ্যে শরণার্থীও অন্তর্ভুক্ত রয়েছে। থাইল্যান্ডে দেশভিত্তিক অবৈধ অভিবাসীদের শতকরা হারের দিক থেকে যথাক্রমে ইন্দোনেশিয়া, বাংলাদেশ, নেপাল, মিয়ানমার/বার্মা, ভারত, ভিয়েতনাম, শ্রীলঙ্কা, পাকিস্তান, আফ্রিকা ও চীন এগিয়ে রয়েছে।  থাইল্যান্ডে পাশ্চাত্যের অনেক বাসিন্দাও অবৈধভাবে বসবাস এবং কাজ করে, তাদের মধ্যে অনেকে ইংরেজি শেখায় বা ইন্টারনেট ভিত্তিক ছোট ব্যবসা পরিচালনা করে। তারা এই দেশে দীর্ঘমেয়াদে থাকার জন্য ভুয়া কাগজপত্র ব্যবহার করে ট্যুরিস্ট ভিসা বা প্রাপ্ত অন্যান্য ধরনের ভিসা ব্যবহার করেন।   উত্তর কোরিয়ার অবৈধ অভিবাসী  সাম্প্রতিক বছরগুলোতে উত্তর কোরিয়ার দলত্যাগীরা থাইল্যান্ডকে দক্ষিণ কোরিয়া যাওয়ার জন্য প্রবেশের পথ হিসেবে ব্যবহার করার চেষ্টা করছে। এইসময় কিছু লোকজন থাইল্যান্ডেই অবস্থান করে এবং এখানে কিছু লোক কাজ চালিয়ে যায়। উত্তর কোরিয়ার আইন অনুযায়ী, সরকার তাকে পাঠানো বা আমন্ত্রণ না জানানো পর্যন্ত বেসামরিক নাগরিকরা দেশ থেকে বের হতে পারবে না। তাকে ফিরে যেতে হবে এবং উত্তর কোরিয়ায় বছরে দুইবার রিপোর্ট পাঠাতে হবে।   অবৈধ রোহিঙ্গা অভিবাসী  মালয়েশিয়ার সীমান্তের কাছে কর্তৃপক্ষের দুটি অভিযানের পর ১১ জানুয়ারি, ২০১৩ তারিখে মায়ানমার থেকে আটক অন্তত ৬০০ রোহিঙ্গা মুসলমানকে থাইল্যান্ডে পাওয়া যায়। অবৈধ অভিবাসীদের প্রতি বিরূপ আচরণের জন্য প্রায়শই থাই সরকারের সমালোচনা করা হয়। থাইল্যান্ডে অবশ্যই আরো রোহিঙ্গা শরণার্থী থাকতে পারে যাদের বৈধ এবং অবৈধ অভিবাসী রয়েছে।   টিএম ৩০  ১৯৭৯ সালে একটি আইন পাস হয়, যখন অনেক ভিয়েতনামী এবং ক্যাম্বোডিয়ার মানুষ শরণার্থী হিসেবে থাইল্যান্ডে প্রবেশ করে। এই আইনে বেশীরভাগ বিদেশীক বাসিন্দাকে ২৪ ঘণ্টার বেশি সময়ের জন্য তাদের স্থায়ী বাসভবন ছেড়ে কোথাও যেতে হলে সরকারকে জানাতে হবে যে তারা কোথায় যাচ্ছে। এই আইনের তেমন ব্যবহার লক্ষ্য করা যায়নি তবে ২০১৯ সালের "গুড গাইস ইন, ব্যাড গাইস আউট" স্লোগানের অধীনে একটি অভিযানের কারণে এই আইনটিকে আবার পুনরুজ্জীবিত করা হয়েছে।   আরও দেখুন   ভারতে অবৈধ অভিবাসন  দক্ষিণ আফ্রিকায় অবৈধ অভিবাসন   তথ্যসূত্র   বিষয়শ্রেণী:দেশ অনুযায়ী অবৈধ অভিবাসন বিষয়শ্রেণী:থাইল্যান্ডে অভিবাসন বিষয়শ্রেণী:এশিয়ায় অবৈধ অভিবাসন বিষয়শ্রেণী:অবৈধ অভিবাসন বিষয়শ্রেণী:ধরন অনুযায়ী থাইল্যান্ডে অপরাধ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ২০:১৫, ২৩ এপ্রিল ২০২১ (ইউটিসি) বাংলাদেশ ইনস্টিটিউট অব প্লানার্স   – (অপসারণের প্রস্তাবনা দেখুনলগ দেখুন) () উল্লেখযোগ্যতা প্রশ্নবিদ্ধ। আলোচনা প্রয়োজন  —শাকিল  হোসেন আলাপ ১৫:৫২, ৬ এপ্রিল ২০২১ (ইউটিসি) অপসারণ করা হোক। -ধর্মমন্ত্রী ওয়াইস আলাপ ০৬:৫৪, ১২ এপ্রিল ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সৈয়দা ফয়েজ (     ,     ), তিনি  উত্তর প্রদেশের গাজীপুর শহর থেকে একজন শিক্ষাবিদ এবং একজন সমাজ সংস্কারক ছিলেন। তিনি মরহুম জনাব শাহ আবুল ফয়েজের সাথে বিবাহবন্ধনে আবদ্ধ হয়েছিলেন এবং বিশেষত গাজীপুরের মহিলাদের জন্য শিক্ষামূলক সংস্কারে সক্রিয় অংশগ্রহণ করেছিলেন।   জীবনের প্রথমার্ধ  তার অন্যান্য ৫ বোন ও ২ ভাইয়ের মধ্যে সা সৈয়দা ফয়েজ ছিলেন সবার বড়। তার বাবা মোহাম্মদ সুলাইমান আদমী এবং তাঁর মা মরিয়ম আদামি উত্তর প্রদেশের গোরখপুরের বাসিন্দা। তার বাবা একজন মুক্তিযোদ্ধা এবং তাঁর দেশপ্রেম তাঁকে প্রাক-স্বাধীন ভারতে প্রচুর জনপ্রিয়তা এনেছিল। ফয়েজ একটি ভারতীয় সমাজে বেড়ে ওঠেন, যা এখনও নারী শিক্ষা এবং স্বাধীনতার ক্ষেত্রে বৈষম্যমূলক বিশ্বাসের উপর নির্ভর করে। কিন্তু মহিলা শিক্ষার বিরুদ্ধে বিভিন্ন সামাজিক কুসংস্কারের মধ্যেও তার বাবা-মা তাকে সর্বোত্তম শিক্ষার জন্য দৃঢ় প্রতিজ্ঞ ছিলেন।   শিক্ষা  সৈয়দা ফয়েজ তার উচ্চ শিক্ষার অর্জিত আলিগড় মুসলিম বিশ্ববিদ্যালয়, আলিগড়, উত্তর প্রদেশ ও এম এ, বি টি একটি ডিগ্রী পরে যা তিনি সরকারি বালিকা বিদ্যালয়, শিক্ষকতা হিসেবে কাজ করতেন প্রাপ্ত বাস্তি । পরে তিনি উত্তর প্রদেশের বহু সরকারী বালিকা আন্তঃ কলেজগুলিতে প্রভাষক এবং তারপরে ১৯৮৫ সালে গাজীপুরের সরকারী বালিকা আন্তঃ কলেজ থেকে অধ্যক্ষ হিসাবে অবসর গ্রহণ করেন।   শিক্ষাবিদ হিসাবে জীবন  ১৯৬২ সালে, সৈয়দা ফয়েজ শাহ আবুল ফয়েজের সাথে বিবাহ বন্ধনে আবদ্ধ হন। বিয়ের পরে ফয়েজ গাজীপুরের সরকারী বালিকা আন্তঃবিদ্যালয়ে অধ্যক্ষ হিসাবে কর্মজীবন শুরু করেন। শাহ আবুল ফয়েজ গাজীপুরের বাসিন্দা। তিনি শহরে অত্যন্ত সম্মানিত এবং ১৯৭৪ সালে একটি বিধায়ক পদ অর্জন করেছিলেন। তাঁর স্বপ্ন ছিল শহরে স্কুল শুরু করার। তিনি চেয়েছিলেন গাজীপুরের বিকাশ ও সমৃদ্ধি হোক। কিন্তু দুর্ভাগ্যক্রমে, ১৯৮৪ সালে খারাপ স্বাস্থ্যের কারণে তিনি মারা যান।  ফয়েজ তার স্বামীর ইচ্ছা পূরণ করার সিদ্ধান্ত নিয়েছে। তিনি ১৯৮৪ সালে গাজীপুরের মিয়াপুরায় নিজের বাড়ির কাছে এলকেজি থেকে তৃতীয় শ্রেণি পর্যন্ত একটি ছোট স্কুল প্রতিষ্ঠা করেছিলেন। তিনি তার স্বামীর নাম অনুসারে এই স্কুলটির নাম শাহ ফয়েজ মেমোরিয়াল বিদ্যালয় রেখেছিলেন এবং পরে সিবিএসই ( কেন্দ্রীয় মাধ্যমিক শিক্ষা বোর্ড ), নয়াদিল্লি থেকে এর অধিভুক্তি অর্জন করেছিলেন। এর অধিভুক্তির পরে বিদ্যালয়টির নাম পরিবর্তন করে শাহ ফয়েজ পাবলিক স্কুল নামকরণ করা হয়।   সম্মান এবং পুরস্কার  ডান|থাম্ব|267x267পিক্সেল| প্রয়াত মিসেস জাতীয় সংহতি পরিষদ, নয়াদিল্লি কর্তৃক সৈয়দা ফয়েজ সেরা শিক্ষানবিশ পুরস্কার -২০০০ পেয়েছে  গাজীপুরে সমাজের উত্থান এবং শিক্ষাকে উত্সাহিত করার জন্য ফয়েজ জাতীয় সংহতি পরিষদ, নয়াদিল্লি দ্বারা সেরা শিক্ষানবিশ পুরস্কার -২০০৯ অর্জন করেছেন।   বই এবং জীবনী  ২০১০ সালে সাইদা ফয়েজ নামে একটি বই প্রকাশিত হয়েছিল - সাইদা ফয়েজের সমস্ত রচনা ও জীবন রেকর্ড করে একাধিক লেখক তাঁর নিজের কথায় তাঁর কাছ থেকে প্রাপ্ত অনুপ্রেরণা এবং অভিজ্ঞতা বর্ণনা করেছিলেন।  বইটি ২০১০ সালে গাজীপুরের অ্যাডুকেশনাল ডেভলপমেন্ট ফোরাম প্রকাশ করেছে। ডাঃ নাদিম আদামি বইটির পৃষ্ঠপোষক। বইটির প্রধান সম্পাদক হলেন ডঃ (এর) কেপি তিওয়ারি এবং সম্পাদক হলেন ওবায়দুর রহমান সিদ্দিকী। আরও ৬ জন সহযোগী সম্পাদক রয়েছেন:   এতিয়া আদমী   মীনা আদমী ডা   উমা শর্মা ড   ওয়াকিম এফ রহমান   মোহাম্মদ সালীন   আরো দেখুন    গাজিপুর   তথ্যসূত্র   বিষয়শ্রেণী:উত্তরপ্রদেশের লেখক বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় মুসলিম বিষয়শ্রেণী:২০১০-এ মৃত্যু বিষয়শ্রেণী:১৯২৫-এ জন্ম
রংপুর পৌরসভা বাংলাদেশের রংপুর জেলার অন্তর্গত একটি বিলুপ্ত পৌরসভা।   ইতিহাস  ১৮৬৯ খ্রিষ্টাব্দের ১ মে ৫০.৫৬ বর্গ কিলোমিটার আয়তনের রংপুর পৌরসভার গোড়াপত্তন হয়। প্রথম চেয়ারম্যান নিযুক্ত হন রংপুরের তৎকালীন কালেক্টর ই জি গ্লোজিয়ার।কে ডি ঘোষ (১৮৭১- ১৮৮৩), বাবু শ্যামা মোহন চক্রবর্তী (১৮৯০), বাবু রাজমোহন ব্যানার্জি (১৮৯১), ১৮৯২ সালে ডিমলার জমিদার রাজা জানকীবল্লভ সেন রংপুর পৌরসভার চেয়ারম্যান ছিলেন।বাবু মহেশ চন্দ্র সরকার (১৮৯৪-১৮৯৫),বাবু গঙ্গা নাথ রায় (১৮৯৭-১৮৯৯), বাবু উমেশ চন্দ্র গুপ্ত (১৯০০-১৯০২) , রায় বাহাদুর শরৎচন্দ্র চ্যাটার্জি (১৯০৪-১৯০৯), তাজহাটের জমিদার রাজা গোপাল লাল রায় (১৯১৪-১৯২৩) রায় বাহাদুর যোগেন্দ্র নাথ চ্যাটার্জি (১৯৩৪-১৯৩৮) ,শ্রী অতুল কৃষ্ণ রায় (১৯৩৯-১৯৪৬) সালে রংপুর পৌরসভার চেয়ারম্যান ছিলেন। এছাড়াও মৌলভী অ্যাডভোকেট বদির উদ্দিন আহমেদ (১৯৪৯-১৯৫২), অ্যাডভোকেট মাহাতাব উদ্দিন খান (১৯৫৫-১৯৬০,১৯৭৪-১৯৭৭),অ্যাডভোকেট মোহাম্মদ আফজাল (১৯৭৭-১৯৮২,১৯৮৪-১৯৮৬,১৯৮৭-১৯৮৮), মুক্তিযোদ্ধা অপিল উদ্দিন আহমেদ (১৯৮৮-১৯৯১), সাবেক এমপি শরফুদ্দিন আহমেদ ঝন্টু (১৯৯৩-১৯৯৯), কাজী মো. জুননুন (১৯৯৯-২০০৪) পর্যায়ক্রমে একাধিকবার এ পৌরসভার চেয়ারম্যান নির্বাচিত হয়েছিলেন। সবশেষ পৌর চেয়ারম্যান ছিলেন একেএম আব্দুর রউফ মানিক (২০০৪-২০১২)।  ১৮৯২ সালে ডিমলার জমিদারের দানকৃত বাগানবাড়ির জমিতে গড়ে তোলা হয় রংপুর পৌর ভবন। ১৯৮৬ সালে রংপুর পৌরসভাকে 'ক' শ্রেণীতে উন্নীত করা হয়। এ পৌরসভাকে তখন ৫০.৫৬ বর্গ কিলোমিটারে সম্প্রসারিত করা হয়েছিল। ২০১২ সালের ২৮ জুন স্থানীয় সরকার (সিটি কর্পোরেশন) বিল, ২০০৯-এর মাধ্যমে রংপুর পৌরসভাকে রংপুর সিটি কর্পোরেশনে উন্নীত করা হয়। একই বছরের ২০ ডিসেম্বর প্রথম নির্বাচন অনুষ্ঠিত হয়।   ২০১২ সালে শরফুদ্দিন আহমেদ ঝন্টু রংপুর সিটি কর্পোরেশনের প্রথম মেয়র নির্বাচিত হন এবং ২০১৭ সালে মোস্তাফিজার রহমান মোস্তফা মেয়র নির্বাচিত হন। ২০২২ সালের নির্বাচনে মোস্তাফিজার রহমান মোস্তফা পুনরায় রংপুর সিটি কর্পোরেশনের মেয়র হিসেবে নির্বাচিত হন।   আরও দেখুন   রংপুর সদর উপজেলা  রংপুর সিটি কর্পোরেশন  রংপুর জেলা   তথ্যসূত্র    বহিঃসংযোগ   বিষয়শ্রেণী:বাংলাদেশের বিলুপ্ত পৌরসভা বিষয়শ্রেণী:রংপুর সদর উপজেলা
রাজসিক বিহার (রাজসিক নামেও পরিচিত) মৃণাল হক নির্মিত একটি ঘোড়ার গাড়ির ভাস্কর্য। এটি ঢাকার পরিবাগে কাজী নজরুল ইসলাম এভিনিউ ও মিন্টু রোডের সংযোগস্থলের সড়কদ্বীপে শেরাটন হোটেলের সামনে স্থাপন করা হয়। এটির মূল পটভূমি নবাব-জমিদারদের পরিবার-পরিজন নিয়ে ঢাকা শহরের রাজসিক  ভ্রমণ। ঢাকা নগরীর ৪০০ বছর পূর্তি উপলক্ষে নগর কর্তৃপক্ষের সৌন্দর্যায়ন প্রকল্পের অংশ হিসেবে ২০০৮ সালের ১৯ জানুয়ারিতে ভাস্কর্যটি উন্মুক্ত করা হয়।   পটভূমি ও বর্ণনা  ঢাকার নবাব-জমিদাররা পরিবারের সদস্যদের নিয়ে যখন ভ্রমণে বের হতেন তখন তাদের গাড়িতে দ্রুতগতিসম্পন্ন দুটি ঘোড়া থাকত। তাদের গাড়ির নির্বিঘ্ন চলাচল নিশ্চিত করতে পথচারী ও অন্যান্য ঘোড়াগাড়ি ও বাহন একপাশে সরে দাঁড়াত। এ পটভূমিতে ঢাকা ভ্রমণের ঐতিহ্যকে প্রাধাণ্য ধরে মৃণাল হক ভাস্কর্যটি নির্মাণ করেন। ভাস্কর্যে নবাব সলিমুল্লাহ স্ত্রী, ছেলে এবং পেয়াদাসহ এমনই এক বিহারে বেরিয়েছেন শহর দেখতে।   সম্পূর্ণ ভাস্কর্যটি সোনালী রঙে আবৃত। চার চাকার গাড়ির সম্মুখভাগ পরিবাগের দিকে এবং পিছনের দিকটি মিন্টু রোডের অভিমুখে। ভাস্কর্যে একজন কোচোয়ান বসে আছেন সামনে দুটি ঘোড়া নিয়ন্ত্রণ করছেন, গাড়ির ভিতরে নবার তার পরিবারের সাথে উপবিষ্ট এবং গাড়ির পেছেনে একজন দেহরক্ষী বন্দুক হাতে বসে আছেন। ভাস্কর্যের যাত্রিবাহী কেবিনের ডানপাশে একটি লন্ঠন দণ্ডায়মান আছে।   চিত্রশালা   তথ্যসূত্র    বহিঃসংযোগ   মৃণাল হকের ব্যক্তিগত বাতায়নে রাজসিক বিহারের স্থিরচিত্র   বিষয়শ্রেণী:২০০৮-এর ভাস্কর্য বিষয়শ্রেণী:প্রাণীর ভাস্কর্য বিষয়শ্রেণী:ঢাকার ভবন ও স্থাপনা বিষয়শ্রেণী:মৃণাল হকের কর্ম বিষয়শ্রেণী:ঢাকার বহিরঙ্গন ভাস্কর্য
বাহারুল ইসলাম (; ) অসমের একজন বিখ্যাত চলচ্চিত্র ও মঞ্চ জগতের অভিনেতা ও নাটক পরিচালক। বর্তমান তিনি বাংলা, অসমীয়া ও ইংরেজি ভাষায় মোট ৮০টি চলচ্চিত্রে অভিনয় করেছেন। শিগাল থিয়েটার গোটের প্রতিষ্ঠাপক ও এর সঙ্গে তিনি জন্মলগ্ন থেকে জড়িত ছিলেন। শিগাল থিয়েটারের জন্য তিনি ৩০ অধিক নাটক রচনা করেছেন। তিনি বর্তমান শ্রীমন্ত শংকরদেব কলাক্ষেত্রের সাধারণ সদস্য রুপে কার্যনির্বাহ করার উপরিও নতুন দিল্লীতে অবস্থিত সংগীত নাটক একাডেমী থিয়েটারের উপদেষ্টা কমিটির একজন সদস্য। তিনি বহুসংখ্যক নাটক ও গ্রন্থ রচনা করেছেন। তিনি পরিচালনা করা নাটকসমূহে প্রায় নিজেই সংগীত পরিচালনা করেন।  শিক্ষা ও শৈশব জীবন ১৯৬৩ সনের ১০ অক্টোবর তারিখে অসমের রংজুলিতে বাহারুল ইসলামের জন্ম হয়। তার পিতার নাম সামাদ ও মাতার নাম আজিজা খাতুন। পিতার কর্মসুত্রে স্থান পরিবর্তন হওয়ায় তাকে রংজুলি থেকে লক্ষিমপুরের প্রাথমিক বিদ্যালয়ে নামভর্তী করানো হয়। পরবর্তী সময়ে তিনি গুয়াহাটির ভাস্কর বিদ্যালয়ে শিক্ষা আরম্ভ করেন। ১৯৮৬ সনে তিনি গুয়াহাটির আর্য কলেজ থেকে স্নাতক ডিগ্রী লাভ করেন।প্রমোদ শর্মা, মাণিক রায়; পানীমলার বিয়ার পরা র'দর চিঠিলৈ বাহারুল ইছলাম; বহুমুখ, আমার অসম, ২৮ আগস্ট, ২০১৩ ১৯৮৭ সনে বাহারুল নতুন দিল্লীর রাষ্ট্রীয় নাট্য বিদ্যালয়ে ছাত্ররুপে যোগদান করেন ও ১৯৯০ সনে অভিনয়ে স্নাতক ডিগ্রী লাভ করেন। তারপর তিনি অসমে ফিরে আসেন ও সাংস্কৃতিক ক্ষেত্রে জড়িত হন। নাট্য বিদ্যালয়ে অধ্যয়ন করার সময় তিনি কর্নাটকের ভাগিরথীর সহিত পরিচিত হন ও ১৯৯২ সনে তারা বিবাহ বন্ধনে আবদ্ধ হয়। তার পত্নী ভাগিরথী নাট্য ও সাংস্কৃতিক জগতে সক্রিয় ভাবে অংশ গ্রহণ করে আসছে।  বাহারুল ইসলামের প্রথম অভিনয় ছিল ১৯৭৮-৭৯ সনে গুয়াহাতির জু-রোডে সার্বজনীন দূর্গা পূজা মণ্ডপে ক্ষিরোদ চৌধুরি পরিচালিত পানীমলার বিয়া নামক নাটকে। সেই সময়ে তিনি ছিলেন অষ্টম শ্রেণীর ছাত্র। তারপর নাট্যকার করুণা ডেকার তত্বাবধানে বাহারুল ইসলামের অভিনয় জীবন প্রতিপালন হয়। সেই সময়ে প্রতিষ্ঠিত হওয়া জ্যোতিরুপার অপকেন্‌দরীক নাটকের মাধ্যমে তার নিয়মীত অভিনয় জীবন আরম্ভ হয়। তিনি অভিনয় করা প্রথম নাটকটির নাম অঙ্কুর। অভিনীত অসমীয়া চলচ্চিত্র  সূরুয  পিতা-পুত্র  সংকল্প  মরম নদীর গাভরু ঘাট  প্রভাতী পখীর গান  বারুদ  আপোনজন  রঙা মদার  মায়া  বৈভব  বাঘ মানুহর খেলা  অন্তহীন যাত্রা  সমীরণ বরুয়া আহি আছে (২০১২ চলচ্চিত্র)  জাতিঙ্গা ইত্যাদি (চলচ্চিত্র) ৷  ছায়াছবি পরিচালনা  আছেনে কোনোবা হিয়াত  রোদর চিঠি  দ্যা ঢুলীয়া, পাপেট থিয়েটার ইন আসাম   লোকসংস্কৃতি (তথ্যচিত্র, ২০০৫)  রাণী গাইডালু  প্রকাশিত পুস্তক  একান্ত মনেরে  সীমার খীপারে  বিয়ণ্ড দা অব্‌ভিয়াছ  খিরিকী খুলিয়েই  কিছু কথা কিছু নাটক (২০১২)  পুরস্কার সংস্কৃতি সম্মান, একা এবং কয়েকজন প্রকাশন, গুয়াহাটি মনোহর সিং স্মৃতি পুরস্কার ২০০৫, এন.এস.ডি, সাংস্কৃতিক মন্ত্রালয়, ভারত সরকার নাট্যপ্রবর পুরস্কার ২০১১, শারদাকান্ত বরদলৈ স্মৃতি কমিটি, নগাঁও বিষ্ণুবসু স্মৃতি সম্মান, ব্রাট্যজন থিয়ৈটার, ২০১২ কলকাতা তথ্যসূত্র  বিষয়শ্রেণী:আসামের ব্যক্তি বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী বিষয়শ্রেণী:অসমীয়া অভিনেতা বিষয়শ্রেণী:জীবিত ব্যক্তি বিষয়শ্রেণী:গোয়ালপাড়া জেলার ব্যক্তি বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:আসামের অভিনেতা
ইমোজেন গে পুটস (জন্ম ৩রা জুন ১৯৯৩) ) একজন ইংরেজ অভিনেত্রী। তিনি প্রাক-অ্যাপোক্যালিপ্টিক হররধর্মী ২৮ উইকস লেটার (২০০৭) চলচ্চিত্রে টিমি, জিমি হ্যান্ড্রিক্সের বায়োপিক জিমি: অল ইজ বাই মাই সাইড (২০১৩) চলচ্চিত্রে লিন্ডা কিথ, পল রেমন্ডের বায়োপিক দ্য লুক অব লাভ (২০১৩) চলচ্চিত্রে ডেবি রেমন্ড এবং নিড ফর স্পিড (২০১৪) চলচ্চিত্রে জুলিয়া ম্যাডন চরিত্রে অভিনয় করেছেন। ২০১৬ সালে তিনি শো টাইম চ্যানেলের ধারাবাহিক রোডিসে কেলি অ্যান চরিত্রে অভিনয় করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:লন্ডনের অভিনেত্রী বিষয়শ্রেণী:ইংরেজ নারী মডেল বিষয়শ্রেণী:ইংরেজ শিশু অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ মঞ্চ অভিনেত্রী বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:ইংরেজ কণ্ঠাভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ব্রিটিশ মঞ্চ অভিনেত্রী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  --জয়ন্ত (আলাপ - অবদান) ১৭:৫০, ২২ আগস্ট ২০২০ (ইউটিসি) দারুল উলুম বোল্টন   – (অপসারণের প্রস্তাবনা দেখুনলগ দেখুন) () অনির্ভরযোগ্য তথ্যসূত্র। উইকিপিডিয়ায়  উল্লেখযোগ্য বিষয় নয়। কোপার্নিকাস  (আলাপ) ০৬:৩০, ১২ আগস্ট ২০২০ (ইউটিসি)  রাখুন। সাধারণত উচ্চ বিদ্যালয় বা তার উপরের শিক্ষা প্রতিষ্ঠান উল্লেখযোগ্য ধরা হয়। নিবন্ধে তথ্যসূত্র আছে, যদিও সেরা তথ্যসূত্র নয়, তবে যথেষ্ট। --আফতাবুজ্জামান (আলাপ) ১৬:৪৫, ১২ আগস্ট ২০২০ (ইউটিসি)  অপসারণে । শিক্ষা প্রতিষ্ঠানটি উল্লেখযোগ্য। এবং যাচাই করার জন্য যে কয়টি সূত্র আছে তা-ই যথেষ্ট। • ইয়াহিয়াআলাপ • ১৮:০৪, ১৪ আগস্ট ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ইসলামবিষয়ক অনলাইন এডিটাথন   100px|right|link= সুপ্রিয় {{safesubst:BASEPAGENAME}}, শুভেচ্ছা নেবেন। আপনাকে ইসলামবিষয়ক এডিটাথন ২০২২-এ যোগদানের আমন্ত্রণ জানাচ্ছি। বাংলা উইকিপিডিয়ায় ইসলাম বিষয়ক নিবন্ধ তৈরি করাই হল এই এডিটাথনের মূল উদ্দেশ্য। এডিটাথনে অংশগ্রহণের জন্য আপনি এখানে নাম যুক্ত করতে পারেন এবং এই তালিকা থেকে যেকোন নিবন্ধ অনুবাদ করে উইকিপিডিয়াকে সমৃদ্ধ করতে পারেন।শুভেচ্ছান্তে—রমজান এডিটাথন আয়োজকদের পক্ষে,~~~~
১৯৪২ সালে প্রতিষ্ঠিত সিউড়ি বিদ্যাসাগর কলেজ, পশ্চিমবঙ্গের বীরভূম জেলার সিউড়িতে অবস্থিত একটি সরকারি অনুমোদিত কলেজ। এটি বর্ধমান বিশ্ববিদ্যালয় থেকে অনুমোদিত এবং কলা, বিজ্ঞান এবং বাণিজ্য বিষয়ে শিক্ষা দান করে।  এটি পূর্বে কলকাতা বিশ্ববিদ্যালয়ের সাথে যুক্ত ছিল।  ইতিহাস ৯ মার্চ, ১৯৪২ সালে কলকাতা বিদ্যাসাগর কলেজের প্রাক্তন ছাত্র শ্রী আবিনাশ চন্দ্র মিত্র মহাশয়ের সভাপতিত্বে কলেজটি কলকাতার বিদ্যাসাগর কলেজের শাখা হিসাবে যাত্রা শুরু করে। কলেজের প্রথম পঠন-পাঠন শুরু হয় শ্রী অমিতাচরণের কালী মন্দিরে (কালী বারী), নতুন কলেজের নতুন ভবন নির্মাণের জন্য বট গাছের দক্ষিণে অবস্থিত স্থান নির্বাচিত করা হয়েছিল। ১৯৪২ সালের জুন মাসে নতুন ভবনটিতে কলেজটি স্থানান্তরিত হয়।  কলেজটি ২০০৫ সালের নভেম্বরে ব্যাঙ্গালোরের এনএএসি কর্তৃক প্রাতিষ্ঠানিক স্বীকৃতির জন্য স্বেচ্ছাসেবক হিসাবে ছিল। বিশ্লেষণের পর এনএএসি এর নির্বাহী কমিটি ২০০৬ সালের ফেব্রুয়ারি মাস থেকে ২০১২ সালের ফেব্রুয়ারি মাস পর্যন্ত পাঁচ বছরের জন্য বি+ গ্রেড প্রদান করেছিল।  এখন ২০১৪ সালে দাঁড়িয়ে কলেজটি সমাজের কাছে জ্ঞান ও জ্ঞানের বার্তা ছড়িয়েছে। আজ কলেজটিতে ১৯ টি একাডেমিক বিভাগ রয়েছে, যার মধ্যে ১৭ টি সম্মাননা ও সাধারণ কোর্স, ৪ টি সাধারণ কোর্স এবং ১ পি.জি. কোর্স।   বিভাগ    বিজ্ঞান    রসায়ন   পদার্থবিদ্যা   অঙ্ক   উদ্ভিদ্তত্ব   প্রাণিবিদ্য   দেহতত্ব   অনুজীব বিজ্ঞান   চারা গাছের সুরক্ষা   কম্পিউটার বিজ্ঞান   ইলেক্ট্রনিক্স   অর্থনীতি   কলা ও বাণিজ্য    বাঙালি   ইংরেজি   সংস্কৃত   ইতিহাস   রাষ্ট্রবিজ্ঞান   দর্শন   অর্থনীতি   বাণিজ্য   সাংবাদিকতা ও গণযোগাযোগ   আরবি   ভূগোল   উল্লেখযোগ্য প্রাক্তন শিক্ষার্থী    প্রণব মুখার্জী- ভারতের প্রাক্তন  রাষ্ট্রপতি  এবং  ভারতের প্রাক্তন অর্থমন্ত্রী    তুলসী গিরি- নেপালের প্রাক্তন প্রধানমন্ত্রী   অমলেন্দু মিত্র রবীন্দ্র পুরস্কার বিজয়ী লেখক।   অনুমোদিত  কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।  এটি ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (এনএএসি) দ্বারা স্বীকৃত এবং  ২০১৬ সালে এনএএসি কলেজটিকে বি ++ গ্রেড প্রদান করেছিল, যার মেয়াদ বর্তমানে শেষ হয়ে গেছে।    আরও দেখুন   ভারতের শিক্ষা ব্যবস্থা  পশ্চিমবঙ্গে শিক্ষা   তথ্যসূত্র    বহিঃসংযোগ    সিউড়ি বিদ্যাসাগর কলেজ   সিউড়ি বিদ্যাসাগর কলেজে অভিনন্দন অনুষ্ঠানে ভারতের রাষ্ট্রপতি মো  বিষয়শ্রেণী:১৯৪২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বর্ধমান বিশ্ববিদ্যালয়ের অধিভুক্ত কলেজ বিষয়শ্রেণী:বীরভূম জেলার বিশ্ববিদ্যালয় ও কলেজ বিষয়শ্রেণী:১৯৪২-এ ভারতে প্রতিষ্ঠিত বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ১১:০৩, ৩ ডিসেম্বর ২০১৭ (ইউটিসি) ২০১৭ কুমিরা গণধর্ষণ ও হত্যা   – (অপসারণের প্রস্তাবনা দেখুনলগ দেখুন) () দেশজ বা বৈশ্বয়িক পর্যায়ে এর গুরুত্ব বা প্রভাব উল্লেখযোগ্য নয়। Ashiq Shawon (আলাপ) ১৩:৩৪, ২৫ নভেম্বর ২০১৭ (ইউটিসি)  প্রস্তাবনা অনুযায়ী।--মাসুম-আল-হাসান (আলাপ) ০৯:০২, ১ ডিসেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
কেশবপুর বাহরুল উলুম কামিল মাদ্রাসা বাংলাদেশের যশোর জেলার কেশবপুর উপজেলায় অবস্থিত একটি সরকারি অনুমোদিত আলিয়া মাদ্রাসা। প্রতিষ্ঠানটি দাখিল, আলিম ও কামিল পর্যায়ে শিক্ষা প্রদান করে থাকে এবং স্থানীয়ভাবে অন্যতম প্রাচীন ইসলামি শিক্ষাপ্রতিষ্ঠান হিসেবে পরিচিত।https://www.sohopathi.com/keshabpur-b-u-kamil-madrasha/   ইতিহাস  মাদ্রাসাটি প্রতিষ্ঠিত হয় ১৯৫৫ সালে। প্রাথমিক পর্যায়ে এটি দাখিল মাদ্রাসা হিসেবে চালু হয়, পরে ধাপে ধাপে আলিম ও কামিল স্তরে উন্নীত হয়।   একাডেমিক কার্যক্রম  বাংলাদেশ মাদ্রাসা শিক্ষা বোর্ড অনুমোদিত এই মাদ্রাসায় ইসলামি শিক্ষা যেমন কুরআন, হাদিস, ফিকহ, তাফসীরের পাশাপাশি বাংলা, ইংরেজি ও গণিতসহ সাধারণ শিক্ষাবিষয় পড়ানো হয়।  শিক্ষার মান উন্নয়নের লক্ষ্যে প্রতি বছর কৃতি শিক্ষার্থী সংবর্ধনা ও নানা সাংস্কৃতিক ও ধর্মীয় অনুষ্ঠান আয়োজন করা হয়।   প্রশাসন  মাদ্রাসাটি একটি পরিচালনা কমিটি দ্বারা পরিচালিত হয়। স্থানীয় জনপ্রতিনিধি ও শিক্ষা বোর্ডের প্রতিনিধি এই কমিটিতে অন্তর্ভুক্ত থাকেন। অধ্যক্ষের দায়িত্বে বর্তমানে রয়েছেন মাওলানা আব্দুল হাই, যিনি ২০২৪ সালের আগস্টে দায়িত্ব গ্রহণ করেন।   অবস্থান  মাদ্রাসাটি যশোর জেলার কেশবপুর পৌরসভার আলতাপোল এলাকায় অবস্থিত।   অর্জন  ২০২৪ সালের জাতীয় শিক্ষা সপ্তাহে মাদ্রাসাটি কেশবপুর উপজেলার শ্রেষ্ঠ মাদ্রাসা হিসেবে স্বীকৃতি লাভ করে এবং অধ্যক্ষ শ্রেষ্ঠ প্রতিষ্ঠান প্রধান নির্বাচিত হন।    এছাড়া প্রতিষ্ঠানটির হিফজ বিভাগ থেকে প্রতি বছর বহু শিক্ষার্থী হাফেজ হিসেবে সনদ অর্জন করে থাকে।    বহিঃসংযোগ   অফিসিয়াল প্রোফাইল (EIIN 115885)  Sohopathi.com এ তথ্য   তথ্যসূত্র   বিষয়শ্রেণী:কেশবপুর উপজেলা বিষয়শ্রেণী:বাংলাদেশের আলিয়া মাদ্রাসা বিষয়শ্রেণী:বাংলাদেশের মাদ্রাসা বিষয়শ্রেণী:বাংলাদেশের বিশ্ববিদ্যালয় ও মহাবিদ্যালয় বিষয়শ্রেণী:১৯৫৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:খুলনা বিভাগের আলিয়া মাদ্রাসা
লেসবিয়ান গে বাই ট্রান্স ইয়ুথ লাইন (এলজিবিটি ইয়ুথলাইন, সংক্ষেপে "ইয়ুথলাইন"), ১৯৯৪ সালে প্রতিষ্ঠিত, অন্টারিও প্রদেশের এলজিবিটি তরুণদের জন্য একটি পিয়ার সাপোর্ট সংস্থা। যদিও এটি মূলত তাদের ফোন সাপোর্ট লাইনের জন্য পরিচিত ছিল, সংস্থাটি অনলাইন চ্যাট, এসএমএস এবং ই-মেইল সাপোর্ট সার্ভিসও সরবরাহ করে, পাশাপাশি ২এসএলজিবিটিকিউ+ তরুণদের জন্য অন্যান্য ইভেন্ট ও প্রোগ্রামের প্রচার ও সমর্থন করে।  ২০১১ সালে ইয়ুথলাইন, টরন্টো সিটি কাউন্সিলর ক্রিস্টিন ওং-টামের সাথে যৌথভাবে, টরন্টো শিল্পী উইল মুনরোর স্মরণে একটি পুরস্কার তৈরি করে যা অন্টারিওতে কমিউনিটি আর্টস প্রকল্পে জড়িত এলজিবিটি তরুণদের সম্মান জানাতে প্রদান করা হয়।(2010). "The Spirit of Will Munro Award", Youthline.ca. Retrieved February 1, 2011.   টরন্টো ক্যাথলিক ডিস্ট্রিক্ট স্কুল বোর্ড  ২০২১ সালের জানুয়ারিতে, ইয়ুথলাইন টরন্টো ক্যাথলিক ডিস্ট্রিক্ট স্কুল বোর্ডের সিদ্ধান্তের নিন্দা জানায়, যেখানে শিক্ষার্থীদের জন্য তাদের অনলাইন মানসিক স্বাস্থ্য সম্পদ তালিকা থেকে হঠাৎ করে এই পরিষেবাটি সরিয়ে দেওয়া হয়েছিল। এই অপসারণকে "হোমোফোবিক, ট্রান্সফোবিক এবং বর্ণবাদী" বলে আখ্যায়িত করা হয়েছিল।  অন্টারিও সুপিরিয়র কোর্ট অফ জাস্টিসের মতে, জোসেফ ভলপে, একজন প্রাক্তন লিবারেল এমপি, তার ইতালীয়-কানাডিয়ান সংবাদপত্র সংস্থা কোরিয়েরের অধীনে বেশ কিছু হোমোফোবিক মন্তব্যসহ নিবন্ধ প্রকাশ করেন এবং তিনি ইয়ুথলাইনের পরিষেবাগুলি অপসারণের আহ্বান জানান। ২০২২ সালের মে মাসে, ইয়ুথলাইন এবং অন্যান্য বিবাদী পক্ষ জয়লাভ করে এবং তাদের বিরুদ্ধে ভলপের সমস্ত অভিযোগ খারিজ হয়ে যায়।  আরও দেখুন: টরন্টো ক্যাথলিক জেলা স্কুল বোর্ড   তথ্যসূত্র   বিষয়শ্রেণী:১৯৯৪-এ অন্টারিওতে প্রতিষ্ঠিত বিষয়শ্রেণী:কানাডা ভিত্তিক এলজিবিটিকিউ যুব সংগঠন বিষয়শ্রেণী:আত্মহত্যা প্রতিরোধ বিষয়শ্রেণী:সংকট হটলাইন বিষয়শ্রেণী:এলজিবিটিকিউ দাতব্য প্রতিষ্ঠান বিষয়শ্রেণী:টরন্টোর এলজিবিটিকিউ সংস্কৃতি